Lav et referat af nedenstående tekst:

Tekst:
Hver lørdag får 20 patienter deres livsnødvendige kemoterapi på Aalborg Sygehus. Men fremover siger speciallægerne nej til lørdagsarbejde, hvis ikke de får en lønforhøjelse. Det får regionsrådsmedlemmet Marian Geller (Venstre) til komme med et forslag. - Jeg mener vi skal se på, om der er andre faggrupper, der kan stå for behandlingen i weekenden, f.eks. sygeplejerskerne. Det er jo allerede dem, der giver medicinen, siger Marian Geller (Venstre) Hvis lægerne stiller diagnosen og fastsætter medicindosen i hverdagene, så kan lægerne undværes i weekenden, mener Marian Geller. Men sygehusledelsen afviser. - Sygeplejerskerne lave allerede det lægearbejde de kan, men man kan ikke køre et ambulatorium uden en læge. Det er jo ikke ufarlig medicin, der behandles med, siger cheflæge Tove Nilsson, Aalborg Sygehus Men sygeplejerskerne kan efteruddannes og ellers hente hjælp hos de andre kræftlæger, der alligevel har weekendvagt på sygehuset. Men også det afviser sygehusledelsen - Om lørdagen er der kun en læge som bundvagt på onkologiskafdeling, og så er der mulighed for at tilkalde en speciallæge, men de to har rigeligt at se til i forvejen. De kan ikke oveni drive et ambulatorium, siger Tove Nilsson. Regionens overenskomstforhandlinger med speciallægerne afsluttes inden fredag. Hvis kræftlægerne nægter at udføre lørdags arbejde, skal dødssyge patienter i værste fald fragtes fra Skagen til Herning for at få behandling - en tur på 240 kilometer hver vej. - Lægerne må bare forstå, at vi må se os om efter andre faggrupper, hvis de bliver ved med at presse så voldsomt, siger Marian Geller (Venstre).

Referat:
Venstrepolitikeren Marian Geller raser over, at kræftlægerne vil have mere end 1000 kroner i timen for at lave kemobehandling om lørdagen. Hun vil nu have sygeplejersker til at stå for kræftbehandlingen.